ועדת הכלכלה, כנסת 15, פרוטוקול מספר 177, 2000-08-02 10:30

חברי הוועדה: רומן ברונפמן מיכאל קליינר אלכסנדר צינקר

מוזמנים: שי יפתח אגף התקציבים, משרד האוצר אלינור הורוביץ, עו"ד משרד המשפטים

קצרנית: נושא: הצעת חוק הלוואות לדיור (תיקון – עולים מחוסרי דיור), התש"ס-1999.

קצרנית: הצעת חוק הלוואות לדיור (תיקון – עולים מחוסרי דיור), התש"ס-1999.

קצרנית: היו"ר אברהם פורז: הנושא: הצעת חוק הלוואות לדיור.

אתי בנדלר: התבקשתי לעזור בניסוח של ההגדרות של עולה, כך שעולה לצורך הצעת החוק הזאת ייחשב מי שטרם חלפו 15 שנים מאז עלייתו ארצה.

אתי בנדלר: הדבר בא לידי ביטוי בהגדרת עולה ועולה מחוסר דיור בסעיף 1(2).

אתי בנדלר: כל השאר זה בהתאם לנוסח המקורי של הצעת החוק.

אברהם פורז: המדינה לא יכולה להוריד ממה שהיה ערב תחילת החוק.

אברהם פורז: זה מה שהחוק רוצה לומר.

אברהם פורז: זה נראה לי.

אברהם פורז: לצורך קריאה ראשונה נכתוב שעולה זה מי שהגיע לישראל ב-15 השנים האחרונות.

אתי בנדלר: זה בהגדרה של "עולה מחוסר דיור"?

אברהם פורז: כן.

אברהם פורז: החוק אומר שעולה זה אדם שמלאו לו עד 15 שנים מאז עלייתו.

אברהם פורז: סכום ההלוואה שהוא יקבל לפי חוק זה לא יפחת מסכום ההלוואות שהמדינה נהגה לתת ערב תחילתו של חוק זה.

אברהם פורז: קובעים פה רף תחתון, שגם אם המדינה תכנס למצוקה תקציבית ויהיה חוק הסדרים, ההלוואות האלה לא יפחתו.

אתי בנדלר: בחוק הלוואות לדיור השר מוגדר כשר הבינוי והשיכון בהסכמת שר האוצר.

אתי בנדלר: מוצע לשנות את ההגדרה הזאת ואת הגדרת הוועדה בסעיף 1(3)(4).

אברהם פורז: האם השר צריך לקבוע מי זה עולה מחוסר דיור?

אתי בנדלר: השר רשאי מפעם לפעם לעדכן את סכומי ההלוואות לדיור בשיעורים שקבע.

אתי בנדלר: יש סמכויות שונות מכוח החוק.

אברהם פורז: מי נותן את ההלוואות האלה?

אברהם פורז: מי השר האחראי למתן הלוואות לעולים?

ישראל שוורץ: משרד השיכון.

אברהם פורז: שר השיכון, בהסכמת שר האוצר.

אברהם פורז: אחרי קריאה ראשונה נראה.

אתי בנדלר: זה בדיוק הגדרת השר הקיימת בחוק.

אברהם פורז: אז היא תשאר.

אתי בנדלר: זאת אומרת שאתה לא מאשר את פיסקה (3)?

אברהם פורז: לצורך קריאה ראשונה נשאיר כרגע את שר הבינוי והשיכון, בהסכמת שר האוצר.

אברהם פורז: ממילא הוא לא יכול להוריד.

אברהם פורז: אם הוא רוצה להעלות, זה בהסכמת שר האוצר.

אתי בנדלר: בסדר.

אתי בנדלר: מה לגבי פיסקה (4)?

אברהם פורז: למה אני צריך את ועדת הקליטה?

אברהם פורז: בואו נכתוב את ועדת הכלכלה.

רומן ברונפמן: בסעיף (3) כן צריך להשאיר את שר הקליטה והעלייה, כי מדובר במחוסרי דיור, וב(4) צריך למחוק את הוועדה לקליטת עלייה.

רומן ברונפמן: .

אברהם פורז: אני מוכן לכתוב את שר העלייה והקליטה במקום שר הבינוי והשיכון.

רומן ברונפמן: לא במקום, בנוסף.

אברהם פורז: שר הבינוי והשיכון, בהסכמת שר האוצר ובהתייעצות עם שר הקליטה.

רומן ברונפמן: מצויין.

רומן ברונפמן: ואת הוועדה למחוק.

אברהם פורז: בואו נוריד כרגע את (4).

אברהם פורז: אחרי קריאה ראשונה נראה מה עושים עם זה.

אברהם פורז: מה העלות התקציבית?

אברהם פורז: אין עלות, כי לא ביקשו שום דבר יותר מאשר מה שיש היום.

ישראל שוורץ: אם יש עלות, היא מתייחסת להארכת התקופה.

שי יפתח: אין פה עלות.

אברהם פורז: לדעת המציע ומשרד האוצר אין עלות לחוק.

אתי בנדלר: נציג האוצר, אני יכולה לרשום בשמך שאין עלויות?

שי יפתח: אין עלויות.

שי יפתח: סעיף (1) להצעת החוק קובע זכות של קבוצת אוכלוסייה אחת להלוואות לדיור, למשכנתא, כאשר יש עוד קבוצות אוכלוסייה.

אברהם פורז: חברי הכנסת המציעים רוצים לדאוג לעולים.

מיכאל קליינר: זה לא נכון.

מיכאל קליינר: בזה אני רוצה לדאוג למדינת ישראל.

מיכאל קליינר: אני רוצה לעודד עליה.

מיכאל קליינר: אם היינו אומרים יוצאי ברית המועצות זאת קבוצה, אבל עולים זה לא קבוצה כי אלה אנשים לא מוגדרים שכל הזמן משתנים.

שי יפתח: כביכול זאת קבוצה שמשתנה, כי יש אנשים שנכנסים ויש אנשים שיוצאים, אבל גם משפחות חד-הוריות זה קבוצה.

מיכאל קליינר: שגם זה משתנה אתה אומר.

שי יפתח: כן, גם זה משתנה.

שי יפתח: גם אנשים שהשתחררו מצה"ל זה קבוצה.

רומן ברונפמן: מה זה מחוסר דיור אשר אינו עולה ואשר זכאי לסיוע?

שי יפתח: לגבי אחרים יחולו כללים לפי מה שהממשלה תקבע, אבל העולים תמיד יקבלו.

שי יפתח: המשמעות היא שהעולים מועדפים והעדפה כאן היא מעבר לכל סידרי העדיפויות של הממשלה.

שי יפתח: המשמעות של הצעת החוק היא שאין לממשלה יותר גמישות כאשר מדובר במדיניות סיוע לדיור לעולים.

שי יפתח: זה מאוד בעייתי, כי יכולים להגיע לכאן מיליון עולים, וכשקולטים מיליון עולים..

אברהם פורז: אז תתקנו את החוק הזה.

שי יפתח: אני מניח שכל היושבים כאן יודעים שלתקן חוק הרבה יותר קשה מאשר לקבוע מדיניות ממשלתית ולהגמיש אותה.

שי יפתח: לפעמים אפשר לעשות את זה בישיבה אחת או בשתי ישיבות.

שי יפתח: היום, לדוגמה, המדיניות יכולה להרשות לעצמה להיות קצת יותר מרחיבה, כי את רוב האנשים שהגיעו בשנות ה-90 כבר קלטנו, אבל אם מחר בבוקר יגיעו לכאן 500 אלף עולים, לממשלה יהיה קשה לקלוט.

שי יפתח: .

אלכסנדר צינקר: מה זה קשור להצעה הזאת?

שי יפתח: כי ההצעה הזאת בסופו של דבר מקבעת את המדיניות הנוכחית, היא לא מאפשרת לממשלה שום גמישות.

אברהם פורז: יש לכם כמה אפשרויות פעולה.

אברהם פורז: אפשרות אחת זה לגייס פה רוב בוועדה; אפשרות שנייה זה להפיל את החוק בקריאה ראשונה; אפשרות שלישית זה להפיל את החוק בקריאה שנייה ושלישית; אפשרות רביעית זה להכניס אותו לחוק ההסדרים ולבטל אותו.

אברהם פורז: אנחנו אמרנו שזכאי זה עולה מחוסר דיור ש-15 שנה נמצא בארץ.

אברהם פורז: אמרנו שחוק השבות נשאר כפי שהוא נמצא פה.

אברהם פורז: לגבי עולה מחוסר דיור אותו דבר.

אברהם פורז: לגבי השר דיברנו.

אברהם פורז: לגבי הוועדה הורדנו.

אברהם פורז: לגבי סעיף 2, שזה הסעיף העיקרי, דיברנו על סף המינימום.

אברהם פורז: דיברנו על זה שאין עלות לא לדעת המציע ולא לדעת האוצר.

אברהם פורז: מי בעד להעלות את החוק לקריאה ראשונה?

אברהם פורז: ה צ ב ע ה בעד - 4 נגד – 0 אושר